Audrys Šimas

Audrys Šimas (g. 1961 m. gegužės 16 d. Klausučiuose, Biržų rajonas) – Lietuvos ir Biržų rajono savivaldybės politinis bei visuomenės veikėjas.

 Biografija 
Mokėsi Biržų 1-ojoje vidurinėje mokykloje, ją baigė 1979 m. 1999 m. baigė Buivydiškių technikumą (dabartinis Vilniaus kolegijos Agrotechnologijų fakultetas), kur įgijo agronomo specialybę. 2016 m. baigęs Lietuvos edukologijos universitetą, įgijo bakalauro laipsnį (verslo vadyba, administravimas).Audrys Šimas . Kas yra kas Lietuvoje 2018. Nuoroda tikrinta 2021-11-21.

2000–2016 m. UAB „Šalva“ direktorius. Lietuvos valstiečių ir žaliųjų sąjungos narys, laimėjęs 2016 m. Lietuvos Respublikos Seimo rinkimuose (iškeltas Biržų-Kupiškio vienmandatėje apygardoje). Priklausė Seimo Nacionalinio saugumo komitetui ir Priklausomybių prevencijos komisijai. 2020 m. kandidatavo Sėlos vakarinėje vienmandatėje apygardoje, tačiau į antrą turą nepateko – surinkęs 13,47 % balsų liko ketvirtas.„Kupiškis Valkiūno neįveikė, bet nokautavo Vaiginą“. Birzietis.lt. Nuoroda tikrinta 2021-11-21.

2009–2016 m. Biržų rajono Kirdonių kaimo bendruomenės pirmininkas, 2010–2016 m. šio kaimo seniūnaitis, nuo 2016 m. Biržų rajono kaimo bendruomenių sąjungos pirmininkas. Nuo 2011 m. iki išrinkimo į Seimą – Biržų rajono savivaldybės tarybos narys, vadovavo Kontrolės komitetui.

2020 m. Seimo Etikos ir procedūrų komisija nutarė, kad A. Šimas pažeidė Valstybės politikų elgesio kodekse įtvirtintą pagarbos žmogui ir valstybei principą, kuomet 2020 m. gegužės 20 d. balsavo nacistinį saliutavimą primenančiu būdu.Etikos sargai: A. Šimo balsavimo būdas pažeidė Valstybės politikų elgesio kodeksą. Lrytas.lt, 2020-09-30. Nuoroda tikrinta 2021-11-21.

Laisvalaikiu sportuoja, priklauso Biržų tinklinio klubui ir Biržų Rotary klubui. Su žmona Lina užaugino dvi dukras Arminą ir Viliją.

 Šaltiniai 

Kategorija:Biržų politikai
Kategorija:Seimo nariai